CELEX: 62007CN0530
Language: et
Date: 2007-11-29 00:00:00
Title: Kohtuasi C-530/07: 29. novembril 2007 esitatud hagi — Euroopa Ühenduste Komisjon versus Portugali Vabariik

9.2.2008   
            
            
               ET
            
            
               Euroopa Liidu Teataja
            
            
               C 37/14
            
         29. novembril 2007 esitatud hagi — Euroopa Ühenduste Komisjon versus Portugali Vabariik
   (Kohtuasi C-530/07)
   (2008/C 37/18)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja G. Braga da Cruz)
   
      Kostja: Portugali Vabariik
   Hageja nõuded
   
               —
            
            
               Tuvastada, et Portugali Vabariik on rikkunud nõukogu 21. mai 1991. aasta direktiivi 91/271/EMÜ (1) asulareovee puhastamise kohta artiklitest 3 ja 4 tulenevaid kohustusi,
               
                           a)
                        
                        
                           kuna ta ei ole nimetatud direktiivi artiklis 3 sätestatud tähtajaks varustanud kogumissüsteemidega järgmisi linnastuid: Angra do Heroísmo, Bacia do Rio Uima (Fiães de S. Jorge), Costa de Aveiro, Covilhã, Espinho/Feira, Fátima, Ponta Delgada, Ponte de Lima, Póvoa do Varzim/Vila do Conde, Santa Cita, Vila Real de Santo António, Viana do Castelo — Cidade ja Vila Real, ning
                        
                     
                           b)
                        
                        
                           kuna ta ei ole nimetatud direktiivi artiklis 4 sätestatud tähtajaks taganud Alto Nabão, Alverca, Bacia do Rioa Uima (Fiães de S. Jorge), Carvoeiro, Costa da Caparica/Trafaria, Costa de Aveiro, Costa Oeste, Covilhã, Espinho/Feira, Fátima, Fundão/Alcaria, Lissaboni, Matosinhose, Milfontese, Moledo/Âncora/Afife, Nazaré/Famalicão, Pedrógão Grande, Ponta delgada, Ponte de Lima, Póvoa de Varzim/Vila do Conde, Santa Cita, Vila Nova de Gaia/Douro Nordeste, Vila Real de Santo António, Viana do Castelo — Cidade, Vila Franca de Xira ja Vila Reali linnastutest pärineva asulareovee bioloogilist puhastust või muud sellega võrdväärset puhastust.
                        
                     
         
               —
            
            
               Mõista kohtukulud välja Portugali Vabariigilt.
            
         Väited ja peamised argumendid
   Liikmesriigid pidid tagama, et kõik linnastud oleksid varustatud asulareovee kogumissüsteemidega hiljemalt 31. detsembriks 2000 nende linnastute puhul, mille inimekvivalent (ie) on üle 15 000, ning 31. detsembriks 2005 nende linnastute puhul, mille inimekvivalent on 2 000 kuni 15 000.
   Direktiivi artikkel 4 sätestab omakorda järgmist:
   
      „1.   Liikmesriigid tagavad, et kogumissüsteemidesse sisenev asulareovesi läbib enne ärajuhtimist bioloogilise puhastuse või muu sellega võrdväärse puhastuse järgmiselt:
      
                  —
               
               
                  hiljemalt 31. detsembriks 2000 kõikide linnastute puhul inimekvivalendiga üle 15 000;
               
            
                  —
               
               
                  hiljemalt 31. detsembriks 2005 kõikide linnastute puhul inimekvivalendiga 10 000 kuni 15 000;
               
            
                  —
               
               
                  hiljemalt 31. detsembriks 2005 kõikide linnastute puhul inimekvivalendiga 2 000 kuni 10 000, mille reovett juhitakse magevette ja suudmealadele.
               
            […]”.
   
   
      (1)  EÜT L 135, lk 40; ELT eriväljaanne 15/02, lk 26.